Škotijos Premier lyga
Škotijos Premier lyga (angl. Scottish Premier League arba Clydesdale Bank Premier League) – Škotijos futbolo sistemos aukščiausioji pakopa. Lygoje žaidžia 12 stipriausių Škotijos klubų. Nuo 2000-2001 m. sezono klubai tarpusavyje sužaidžia po trejas rungtynes. Pagal rezultatus atskiriami į dvi grupes (1-6 ir 7-12) ir žaidžia po vienerias rungtynes su kiekviena grupės komanda, taip iš viso kiekviena komanda per sezoną sužaidžia 38 rungtynes. Po sezono dvi pirmąsias vietas užėmusios komandos atstovauja Škotijai UEFA Čempionų lygos varžybose. 3 ir 4 vietas – UEFA Europos lygos varžybose. Škotijos futbolo taurės laimėtojas taip pat gauna teisę žaisti Europos lygoje. Jei laimėtojas jau kvalifikuotas į atitinkamas varžybas, antrą vietą užėmusi komanda patenka į UEFA Europos lygos antrąjį atrankos etapą, jei ir antros vietos laimėtojas žais Čempionų lygoje ar Europos lygoje tada vieta atitenka daugiausiai taškų užėmusiai komanai. Paskutinę vietą užėmusi komanda iškrenta į Futbolo lygos pirmąjį divizioną, ją pakeičia pirmojo diviziono čempionai.